23/05/2013 | Administración LocalMunicipal
Teo
Bases reguladoras da convocatoria de subvencións para o fomento do asociacionismo e a participación cidadá

A Xunta de Goberno Local, na sesión de data 06/05/2013, por unanimidade dos seus membros e por delegación da alcaldía (Res 410/2011), acorda: Primeiro.- Aprobar as Bases da Convocatoria de Subvencións a entidades para o fomento do asociacionismo e a participación cidadán, polas actividades realizadas durante o ano 2012. Segundo.- Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. O Concello de Teo, a través da área de Participación Veciñal, realiza a presente convocatoria pública en réxime de concorrencia competitiva coa finalidade de fomentar e consolidar o asociacionismo veciñal e a participación cidadá mediante un programa de subvencións que contribúa ao fortalecemento do tecido social expresado a través das asociacións veciñais que operan no ámbito do movemento veciñal. O importe total destas subvencións será de 4.500 euros, que serán librados con cargo á partida 924/480.00 do orzamento de 2012 prorrogado a 2013. As solicitudes para este programa implican a aceptación libre por parte das asociacións do compromiso de promover no seo das súas actividades estilos democráticos de participación favorecendo a pluralidade e a integración dos seus asociados así como de implicarse activamente na procura de mellores condicións para o desenvolvemento, no ámbito das súas competencias, das relacións dos seus asociados coas administracións públicas, en especial a municipal. Poderán solicitar subvencións e ser beneficiarias das mesmas, as asociacións veciñais debidamente inscritas no Rexistro Municipal de Asociacións que reúnan os seguintes requisitos: a) Que teñan a súa sede social no termo municipal de Teo b) Que consonte aos seus estatutos ou normas reguladoras, teñan obxectivos e finalidades coincidentes cos establecidos nas presentes bases. c) Que se atopen ao corrente das súas obrigas fiscais co Concello de Teo, coa Facenda Pública estatal e autonómica e coa Seguridade Social. d) Que teñan debidamente xustificadas en tempo e forma axudas outorgadas nesta área polo Concello de Teo no ano anterior, no caso de que lles foran concedidas. Poderán ser obxecto de subvención os gastos debidamente xustificados, realizados polas asociacións solicitantes ao longo do ano 2012 derivados dos seguintes conceptos: 1) Os gastos correntes habituais: a) Gastos de oficina (papelería, teléfono, luz, internet, auga, seguros, comunidade…) b) Gastos de imprenta derivados da edición de carteis publicitarios das súas actividades, edición de boletíns informativos, etc., agás aqueles que teñan como finalidade principal intencións propagandísticas de carácter político, doutrinal ou confesional. c) Gastos derivados da xeración de envíos postais relacionados coa súa actividade principal.2) Os gastos derivados da realización de actos sociais: a) Honorarios de conferenciantes ou outros profesionais que ocasionalmente participaran nas actividades sociais. b) Gastos derivados da celebración de actos de convivencia veciñal, tales como magostos, nadal, antroido, etc., sempre que non se tivesen recibidas outras axudas municipais por estes conceptos 3) Os gastos extraordinarios derivados da conservación e reparación da sede social a) Obras destinadas á reparación e mantemento de cubertas, pintura, cerramentos exteriores e interiores, impermeabilización, pavimentación e illamento térmico das sedes sociais, sempre que non se tivesen recibido outras axudas municipais no mesmo exercicio para estes fins b) Traballos de electricidade e fontanería que teñan como finalidade o mantemento ou mellora das instalacións da sede social 4) Outros gastos derivados da súa actividade que non supoñan a adquisición de bens inventariables nin a realización de gastos suntuarios. Non terán a condición de subvencionabeis os gastos de comidas, calesquera que fosen as circunstancias en que produciran nin as viaxes, agás as estritamente realizadas con motivo de xestións directamente relacionadas cos fins sociais da asociación solicitante e debidamente xustificadas, ou os que formen parte da programación de unha actividade formativa, debidamente encardinada na mesma e xustificada a súa necesidade. As solicitudes, dirixidas á Concellería de Desenvolvemento Local, Transportes, Turismo, Emprego e Participación Veciñal, presentaranse no Rexistro Xeral do Concello, no prazo máximo de 30 días naturais, contados dende o dia seguinte ó da publicación destas bases no Boletín Oficial da Provincia. A convocatoria farase pública no taboleiro de anuncios do Concello. As solicitudes serán formuladas mediante a cumprimentación do modelo normalizado (Anexo I), asinado polo representante da asociación, que se facilitará no Rexistro Xeral do Concello, que deberá ir acompañada pola seguinte documentación: a) Relación nominal dos asociados, que deberán ter asemesmo a condición de empadroados no concello de Teo, o que será comprobado de oficio polo departamento municipal correspondente, excluíndose do censo de asociados aos que non cumpran este requisito. b) Copia cotexada do C. I. F, cando non estea depositada no concello. c) Memoria descriptiva das actividades desenvolvidas pola asociación ao longo do ano 2012, con detalle de cada un dos gastos en que se incorreu e outros ingresos obtidos. Na memoria indicaranse os obxectivos que se pretendían acadar e os resultados obtidos. c) Certificación bancaria do número de conta en que serían abonados os pagamentos. d) Declaración xurada do solicitante de non estar incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. As deficiencias na solicitude e as omisións de documentación esixible, deberán ser emendadas no prazo máximo de dez días naturais a contar dende a data do seu requirimento, considerándose desistidas aquelas solicitudes que transcorrido este tempo non fosen suficientemente xustificadas, procedéndose ao arquivo da mesma sen máis trámite. As subvencións obxecto desta convocatoria e reguladas polas presentes Bases o son en réxime de concorrencia competitiva, polo que as solicitudes recibidas en tempo e forma aceptables serán avaliadas consonte aos criterios que de seguido se sinalan: 1) Número de socios censados no Concello de Teo. Máximo 10 puntos. a) Máis de 150 ………. 10 Puntos b) Ata 150 ……………. 9 Puntos c) Ata 100 ……………. 8 Puntos d) Ata 75 ……………. 7 Puntos e) Ata 50 ……………. 6 Puntos f) Ata 25 ……………. 5 Puntos 2) Actividades de comunicación, reunión ou mediación con outras entidades: a) Asembleas de socios e sociais, e reunión convocadas en aberto: 1 punto por cada unha, con un máximo de 5. b) Edición de voceiros, remisión de circulares, edición de material divulgativo ou de difusión: 1 punto por cada unha con un máximo de 5. c) Entrevistas mantidas con institucións, federacións de asociacións de veciños, ou calquera outra entidade sempre que se xustifique o interese colectivo da reunión.0.5 puntos por cada unha delas con un máximo de 5 puntos.3) Os gastos derivados da realización de actividades: a). Actividades de carácter anual. Máximo 6 puntos. Un punto por cada actividade. b). Actividades de carácter non anual (celebracións de entre un día e 15 días) Máxima 5 puntos. (0.50 puntos por cada actividade). c) Actividades non anuais con especial interese cultural ou arraigo na comunidade (Antroido, noite de San Xoan, San Martiño, …) 2 puntos por cada actividade, con un máximo de 4. d) Actividades de reparación de elementos comunais (fontes, muíños, etc) ou limpeza, adecuación ou sinalamento de rutas ou camiños. Ou calquera outra de similar natureza que debidamente xustificada o órgano colexiado entenda de interese. O importe máximo das subvencións acadadas por cada unha das asociacións solicitantes estará limitado ao importe correspondente ao 60 % do orzamento xustificado para o ano obxecto desta convocatoria. Cada entidade indicara o importe máximo que poderá xustificar para esta subvención, non podendo concederlle un importe superior. As solicitudes dirixiranse á Concelleiro delegado de Benestar Social, Igualdade e Participación Veciñal nos prazos indicados no punto 4º das presentes Bases. Os servizos sociais comunitarios serán o órgano competente para a instrución do procedemento, así como para a realización de cantas actuacións estimen necesarias para a determinación, coñecemento e comprobación dos datos en virtude dos que debe pronunciarse a resolución. Será o encargado de solicitar as documentacións ou informacións necesarias para subsanar as deficiencias detectadas nas solicitudes e de emitir informe de cada unha das solicitudes recibidas, no que se fará constar: -Nome da asociación e contía máxima da subvención á que opta. -Se está ou non completa a documentación do expediente, con indicación da data de finalización do prazo de presentación, no seu caso. -Se a petición se axusta aos criterios previstos na convocatoria, con indicación expresa de aqueles requisitos que no cumpra, de ser o caso. A valoración das propostas presentadas, en base aos criterios relacionados no punto anterior, efectuaraa unha Comisión de Valoración constituída pola Concelleiro delegado de Benestar Social, Igualdade e Participación Veciñal que a presidirá, a concelleira Delegada de Educación e a coordinadora do servizos sociais comunitarios. Esta comisión elevará una proposta de concesión á Xunta de Goberno Local, previo informe da Intervención Municipal. A Xunta de Goberno Local será o órgano competente para a adopción do acordo definitivo de concesión das subvencións, que deberá ser tomado no prazo máximo de 30 días dende a data de elevación da proposta pola Comisión de Valoración. Este acordo esgotará a vía administrativa. A resolución das subvencións será notificada individualmente a cada unha das asociacións solicitantes e publicarase no Taboleiro de Anuncios do Concello, indicando a puntuación obtida por cada unha das solicitudes, o importe da subvención concedida por este procedemento ou os motivos da súa denegación. Para o abono do importe das subvencións económicas concedidas, será imprescindible acreditar polos perceptores/as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación: a) Memoria económica de ingresos e gastos, acompañada facturas relacionadas coa actividade subvencionada e por un importe superior á cantidade concedida. Só se admitirán facturas orixinais ou fotocopias cotexadas emitidas con posterioridade á realización dos gastos (adquisición de subministracións, prestación de servizos) e nas que ademais de reunir todos os requisitos legais, deberán figurar en detalle todos os conceptos incluídos nela, e a constancia expresa de ”pagada”, asinada e indicando o nome e o DNI da persoa representante da empresa, que recibe o pagamento ou mediante xustificante da transferencia bancaria. Só se admitirán recibos ou tickets nos casos que permite o Regulamento de Facturación (art.3 do RD 1619/2012, de 30 de novembro). Especificacións: -No caso de gastos relacionados con actividades de imprenta e comunicación, deberá aportarse, ademais, a cartelería, boletíns informativos, notas de prensa, facturas postais etc. -Para o caso de gastos relacionados con traballos de mantemento e mellora das instalacións da sede social, memoria detallada dos traballos realizados, o seu orzamento e xustificación da súa necesidade. -Para outros gastos derivados da súa actividade, explicación detallada da súa natureza e necesidade do gasto realizado. b) Indicación expresa de que se realizou o fin para o que a subvención foi concedida. c) Declaración doutras axudas e/ou subvencións percibidas para a mesma finalidade, indicando no seu caso, de que o conxunto das axudas percibidas non superaron o gasto realizado. d) Memoria descriptiva das actividades realizadas en 2012 financiadas pola subvención, indicando os obxectivos perseguidos e os resultados obtidos. e) Certificación de atoparse ao corrente coas súas obrigas con Facenda e coa Seguridade Social.(a certificación poderase sustituír por unha declaración xurada cando o importe da subvención non acade os 3.000€) As subvencións xustificaranse antes do 15 de novembro de 2013. Excepcionalmente e previa solicitude motivada de prórroga poderá presentarse xustificación ata o 15 de decembro de 2013. No caso de non xustificarse no prazo anteriormente mencionado, procederase á revogación da mesma. A non presentación da conta xustificativa dentro do exercicio 2013 dará lugar á pérdida da subvención. Non serán gastos subvencionables: — Os xuros debedores de contas bancarias. — Os xuros, recargos e sancións administrativas. — Os gastos de procedementos xudiciais. O pagamento realizarase unha vez que os e as beneficiarias xustifiquen os gastos ocasionados na execución das actividades subvencionadas, sempre dentro do prazo sinalado no punto e). e despois da fiscalización da conta xustificativa pola Intervención Municipal e posterior aprobación da mesma pola Alcaldía, quen ordenará o pago. O coeficiente de financiamento será 1, de xeito que, cando se presenten xustificantes por importe inferior ao concedido na achega, esta se verá reducida proporcionalmente. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvención veranse na obriga de devolver as cantidades percibidas no suposto de que incumpran algunha das condicións das bases recollidas na presente normativa. Nos aspectos non contemplados nestas bases, estarase ao disposto na normativa xeral reguladora de subvencións, en especial a Lei 38/2003, de 17 de novembro, xeral de subvencións. O que se fai público aos efectos de apertura do prazo de presentación de solicitudes por parte das asociacións veciñais interesadas nas condicións expresadas polas presentes Bases. As entidades que sexan destinatarias das axudas recollidas nestas bases deberan sinalar na publicidade das actividades realizadas durante o ano 2014a seguinte lenda “co apoio do concello de Teo”, seguido do escudo oficial do mesmo. Teo, a 8 de abril de 2013. O CONCELLEIRO DE BENESTAR SOCIAL, IGUALDADE E PARTICIPACIÓN VECIÑAL Ahmed Salek Lafora Romao -ENTIDADE SOLICITANTE: -DOMICILIO SOCIAL; -CIF: LOCALIDADE: -TELÉFONO: CORREO ELECT.: -REPRESENTANTE DA ENTIDADE: -DNI: TELEFONO CONTACTO: -CARGO QUE OCUPA: -FINS SOCIAIS DA ASOCIACION: -Nº DE SOCIOS RESIDENTES NO CONCELLO DE TEO: -IMPORTE ORZAMENTO ANO 2012: - Nº CONTA BANCARIA (20 díxitos): D./Dona.…………………………………………………, con D. N. I.…………………, Presidente/a da Asociación …………………………………………………. -Acepto expresamente as bases desta convocatoria de subvención. -Que a entidade por min representada cumpre todos e cada un dos requisitos da presente convocatoria. -Que os datos que constan nesta solicitude e nos documentos que se achegan son certos. Teo, ………. de …………………. de 2013. Sinatura do representante Teo, 7 de maio de 2013. O ALCALDE, Martiño Noriega Sánchez